gu gu gu en en en en gu gu en gu gu gu gu gu gu gu gu gu gu gu gu gu gu gu gu gu gu gu gu nl en gu en gu gu gu gu gu gu gu gu gu gu gu gu gu gu gu gu gu gu gu gu gu la en gu en gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu en gu en gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu en en en en en en en gu gu gu gu gu gu en gu gu gu gu gu gu gu gu gu gu gu gu zh gu gu en gu gu gu gu gu fr en en en en de en hi gu gu en
અછાંદસ | ખૂલી આંખનાં સપનાં
આવો સપનાંનાં સાગરમાં ડૂબી જઈએ …
દિલનો કચરો ચાલ વાળી લઉ.
આજે દિલની સફાઈ કરી લઉ.
લાગી ગયાં છે નફરતના જાળાઓ,
આજે એ જાળાઓની સાફસુફી કરુ.
વાળતાં વાળતાં મોતી મળી આવ્યાં,
હતા એ તારી યાદનાં મોતી મોંઘા.
ઘણા પ્રયત્નો કર્યા એને વાળવાં,
સાવરણીમાં ન આવે એ મોતી,
હારી થાકી બેસી ગઈ હું માથું પકડી,
ભલે રહયા,નથી નડતાં મને એ,
નથી એ મારા મનનો કચરો કે મેલ,
એક સપનું,એક મોતી એમ પરોવીશ,
તારાં ચરણોમાં અર્પીશ યાદોની માળા.
જી હા દર્પણ જૂઠ બોલે છે
હું જ્યારે દર્પણ સામે ઊભી રહું છું
મને મારો ચહેરો નથી દેખાતો
દર્પણમાં તો મારું પ્રતિબીંબ હોવું જોઇયે
એમાં મને મારો કરચલીવાળો ચહેરો નથી દેખાતો
જે હમેશા ઉદાસ રહે છે
એમાં મને એક જવાન ચહેરો દેખાય છે
જે ફૂલોની જેમ ખડખડાટ હસે છે
એની ઉઠતી ઝૂકતી આંખોમા પ્રેમની વર્ષા વરસે છે
જેના કાળા ભમર કેશ લહેરાઈ રહ્યા છે
હોંઠ ગુલાબની કળી જેવા ખીલી રહ્યા છે
આ ચહેરો મારો તો નથી
મારો તો થાકેલો ઉદાસ કરચલીવાળો ચહેરો છે
હા કદાચ એ ચહેરો હોય જે વર્ષો પહેલાં ગુમ થયો છે..
આ ચહેરો દર્પણે સાચવી રાખ્યો હોય મને દઝાડવા
આ મારો ચહેરો નથી
દર્પણ જૂઠ બોલે છે
This entry was posted in અછાંદસ on July 1, 2012 by sapana.
ટીક ટીક ટીક ટીક ઘડિયાળ બોલે છે
પળ પળ પળ પળ વીતી જાય છે
વરસો વીતતાં જાય છે…૨૦૦૯,૨૦૧૦,૨૦૧૧…..
શ્વાસ ખૂટતા જાય છે
રેતની જેમ સમય હાથથી સરકી જાય છે
જે પળ વીતી પ્રેમ વગરની મિથ્યા વીતી
જે પળ વીતી વાદ વિવાદમાં મિથ્યા વીતી
જે પળ વીતી ખુદાની યાદ વગર મિથ્યા વીતી
જે પળ વીતી નફરતમાં એ મિથ્યા વીતી
જે પળ વીતી વેર ઝેરમાં મિથ્યા વીતી
બંધ મુઠ્ઠીમાં થોડી પળ લઈ ફરું છું
આ પળ મિથ્યા કરું કે??
This entry was posted in અછાંદસ on January 1, 2012 by sapana.
બાનું એ મોટું ફળીયું
એ  ફળીયામાં લંગડી રમતી
રાગણાં તાણીને અન્તકડી રમતી
બહાર ગરબીની આજુ બાજુ રાસ રમતી
અને દિવાળી આવતાં લારીવાળા પાસે થી
રંગ બે રંગી ચિરોડીના રંગ ખરીદતી
અને સવારે વહેલી ઊઠીને
રંગોળીની બુકમાં જોઈ રંગોળી બનાવતી
નવાં નવાં કપડાં પહેરીને મહાલતી
રાતે બાપાજીના અપાવેલા  ફટાકડાં ફોડતી
પપ્પાની સાયકલ પર બેસી ચોપડા પુજનમાં જતી
એ સપના ક્યાં ગઈ હશે????
એ નિર્દોષ બાળાનાં મનમાં
ફક્ત આનંદ અને ઉત્સાહ ભર્યા હતા
એને પોતાને ખબર ના હતી કે
એ ક્યાં ધર્મની છે?
ને કૉઈ વેર ઝેર મનમાં ના હતું
તો આ બીજ કોણે રોપ્યાં હશે ????
આ પાપકર્મ ક્યાં પંડિતે કે ક્યા મૌલવીએ કરેલું છે…
એની નિર્દોષતા છીનવવાનું દુષ્કાર્ય કોણે કર્યુ???
એની આંખોમાં હજું એ જ ભાતૃભાવનાનાં ‘સપનાં’ છે
એ જ સપનું કરોડો લોકોની આંખોમાં છે
This entry was posted in અછાંદસ on October 26, 2011 by sapana.
માની લઉં છું તારી જન્નત ખૂબસૂરત છે
મેં જોઈ નથી..સાંભળી છે
તું થોડાં ફૂલ મૂકજે..
ફૂલ પર ભ્રમર ગુંજતા મૂકજે
એક પંખી ટહૂકતું મૂકજે
ઘૂઘવતાં સાગર અને એમાં
સમાતી વળ ખાતી નદી મૂકજે
અને હા ખુદા પેલા ચૌદવીના ચાંદને ના ભૂલીશ..
સાથે થોડાં સિતારા પણ મૂકી દેજે
કોઇ ઝરણા પાસે સારસ બેલડી મૂકજે
અને મહેક માટે રાતરાણીના ફૂલો મૂકજે
અને વરસાદની બુંદો અને વરસાદનું સંગીત મૂકજે
પહેલાં ઉંચા પહાડો અને ધરતીમાં સમાતી ખીણો મૂકજે..
તારી જન્નત ખૂબ ખૂબસૂરત હશે પણ,
પણ તારી બનાવેલી આ ધરા મને જન્નત જેટલી વ્હાલી છે
તો મારી છ ફૂટની જમીનમાં તું આ જન્નતનો એક ટૂકડો  મૂકજે..
This entry was posted in અછાંદસ on August 13, 2011 by sapana.
આજે ફરી એક દુખદ સમાચાર સાથે આવી છું. દુખોનાં છટકાવ નથી હોતાં દરિયા હોય છે..છેલ્લાં બે ત્રણ મહિનાથી અલ્લાહને આરામ નથી અને મને પણ…પણ હું અલ્લાહ પર વિશ્વાસ રાખું છું કે એજ મારાં બધાં દુખ દૂર કરશે…આજે મારાં મોટાં જીજાજીના મૃત્યુનાં સમાચાર મળ્યા..મારી મોટી બહેન મગજથી સુન્ન થઈ ગયેલાં મારાં વ્હાલા જીજાજીને લઈને એક હોસ્પીટલથી બીજી હોસ્પીટલમાં ફરતી હતી..કે કોઈ થોડાં શ્વાસ ઉછીના આપે અને મોતનો વિકરાળ પંજો ફરી વળ્યો.મારી સાવિત્રી જેવી બહેન સત્યવાનને ના બચાવી શકી..આ મુકતક સાથે આવી છું..આપની પાસે..આમ તો મારું મગજ પણ આજ સુન્ન છે..પણ..
મોત તારા હાથમાં બસ અંત છે
જિંદગી તો બસ ઘડી ભર સંગ છે
એક પળમાં  લૂટી લે છે સર્વસ્વ
છૂટતા જો શ્વાસ ફીકા  રંગ છે…
This entry was posted in અછાંદસ on March 22, 2011 by sapana.
માનો યા ના માનો
ઊતરીને ખારું પાણી બની
This entry was posted in અછાંદસ on March 4, 2011 by sapana.
અંદર કાંઇક તૂટ્યું ફૂટ્યું
સ્ત્રીત્વ પળમાં સરકી ગયું
અધૂરી રહી ગઈ એ
હાથ ફેરવી નહીં સુવાડે
બાળકો હવે એક બરણીમાં
બરંણી તરફ એકીટશે તાકતી એ
This entry was posted in અછાંદસ on February 21, 2011 by sapana.
આ રચના આબુમાં સનસેટ પોઈન્ટ પર બેસી લખી છે ..આપનાથી દૂર છું પણ શબ્દોથી
નજીક છું.આપણી શબ્દોની સંગત રહેશે..
પૂર્વ માથી અચાનક નીકળેલ
ધીરે ધીરે આસમાનમાં ઊંચે ચડતો
પાછું વળી વળીને જોતો
હશે કોઈ સ્વર્ગનો ટુકડો
તે સ્વર્ગ જોયું છે કદી?
This entry was posted in અછાંદસ on February 11, 2011 by sapana.
મિત્રો આજે અમદાવાદ આવી તો આ અછાંદસ સુઝ્યું..કાંકરીયા તળાવ વિષે એક ઈતિહાસીક બનાવ પણ જાણવાં મળ્યો.
એહમદ શાહ બાદશાહે આ તળાવ બનાવેલ..આ તળાવનું મૂળ નામ ‘હોઝે કુતુબ’ હતું જેનો અર્થ જ્ઞાનનું સરોવર થાય છે.બાદશાહ જહાંગીર અને બેગમ નૂરજહાં અમદાવાદ પધાર્યા અને એમનાં રહેઠાણ માટે નગીનાવાડી બનાવમા આવી એ એકજ રાત રોકાયા હતાં.બેગમ સવારે ચાલવા નીકળ્યાં તો રસ્તામા કાંકરા ખૂબ હતાં ..બેગમે હસીને કહ્યુ કે અહીં ખૂબ કાંકરા છે તો હોઝે કુતુબનું લાડકવાયું નામ પડ્યુ..કાંકરિયા.આ મહિતી’ગુજરાતની તમદ્દુની તવારીખ”માંથી પ્રાપ્ત થઈ છે…કાંકરિયા તળાવ વઝુ કરવા માટે બનાવામાં આવેલ ..લોકો વઝુ કરીને પાછળ જે ઇદગાહ છે ત્યાં નમાઝ પડવા જતાં.
એક બાદશાહે સપનું જોયું ને
This entry was posted in અછાંદસ on January 9, 2011 by sapana.
Buy my book online for $10 USD (To pay with Rs. please email here)
Enter your email address to get New Posts
પ્રેમ એક પરમ તત્વ -ભાગ 1
તું કવિતા છે મારી
બે એરિયામાં ગુજરાતી સમાજ નોર્ધન કેલિફોર્નિયા દ્વારા યોજાયેલ ‘ગુજરાત ગૌરવ દિવસ’
“બેઠક” અને “પુસ્તક પરબે” સાહિત્યકાર શ્રી બળવંતભાઈ જાની અને શ્રી અંબાદાન રોહડિયાનું સન્માન કર્યુ
સાહિત્યકાર શ્રી રઘુવીર ચૌધરી સાહેબનું બે એરીયામાં સ્વાગત!!
ધારણ તું પૂછ મા
sapana on પ્રેમ એક પરમ તત્વ -ભાગ 1
SARYU PARIKH on પ્રેમ એક પરમ તત્વ -ભાગ 1
અશોક જાની 'આનંદ'' on ગુજરાત ગૌરવ દિવસ
અશોક જાની 'અમંદ' on ગુજરાત ગૌરવ દિવસ
SARYU PARIKH on તું કવિતા છે મારી
Proudly powered by WordPress